# Carvaka

Carvaka (en sànscrit: चार्वाक; IAST: Cārvāka), també coneguda com a Lokāyata, és una antiga escola de materialisme indi. Carvaka té el realisme ingenu i l'empirisme com a fonts adequades de coneixement, abraça l'escepticisme filosòfic i rebutja el ritualisme i el sobrenaturalisme. Va ser un sistema de creences molt popular a l'Índia abans de l'aparició de la tradició jainista i budista. Carvaka es classifica com una escola heterodoxa de filosofia índia, i es considera un exemple d'escola atea en la tradició hindú.
Brihaspati es coneix tradicionalment com el fundador de la filosofia Carvaka, tot i que alguns erudits ho posen en qüestió. Durant el període de reforma hindú del 600 aC, quan van sorgir el budisme i el jainisme, la filosofia estava ben documentada i oposada a les noves religions. Gran part de la literatura primària Carvaka, els sutres de Barhaspatya, es van perdre a causa de la minva de popularitat o per altres raons desconegudes. Els seus ensenyaments han estat recopilats a partir de la literatura secundària històrica com els que es troben en els xastres, els sutres i la poesia èpica índia, així com en els diàlegs de Siddharta Gautama i de la literatura jainista. No obstant això, hi ha un text que pot pertànyer a la tradició Carvaka, escrit pel filòsof escèptic Jayarāśi Bhaṭṭa, conegut com el Tattvôpaplavasiṁha, que proporciona informació sobre aquesta escola.
Un dels principis àmpliament estudiats de la filosofia Carvaka és el rebuig a la inferència com a mitjà per establir coneixements vàlids i universals i veritats metafísiques. En altres paraules, l'epistemologia Carvaka afirma que cada vegada que es dedueix una veritat a partir d'un conjunt d'observacions o veritats, s'ha de reconèixer el dubte, atès que el coneixement inferit és condicional.

## Filosofia

L'escola de filosofia Carvaka tenia diverses creences atees i materialistes. Va considerar que la percepció i l'observació directa eren la font de coneixement vàlida i fiable.
Carvaka considera que no hi ha res dolent en el plaer sensual. Com que és impossible tenir plaer sense dolor, Carvaka va considerar que la saviesa consistia a gaudir del plaer i evitar el dolor en la mesura del possible. A diferència de moltes de les filosofies índies de l'època, Carvaka no creia en les privacions ni rebutjava el plaer per por al dolor i considerava que aquest raonament era insensat.
Els carvakas van rebutjar moltes de les concepcions religioses ortodoxes dels hindús, budistes, jainistes i ajivakas, com ara la vida del més enllà, la reencarnació, el samsara, el karma i els ritus religiosos. Van ser crítics amb els vedes, així com amb les escriptures budistes.

## Referències

* ↑ «Indian rationalism, Charvaka to Narendra Dabholkar» (en anglès), 21-08-2018. [Consulta: 13 setembre 2020].
* ↑ KN Tiwari. Classical Indian Ethical Thought. Motilal Banarsidass. ISBN 978-8120816077.
* ↑ A Source Book in Indian Philosophy. Princeton University Press. ISBN 978-0-691-01958-1.
* ↑ «Hinduism and Science: Some Reflectio». Zygon - Journal of Religion and Science, 47, pàg. 549–574.
* ↑ Bhattacharya, Ramkrishna «Cārvāka Fragments: A New Collection». Journal of Indian Philosophy. Springer, 30, 01-12-2002. DOI: 10.1023/A:1023569009490.
* ↑ Bhattacharya, Ramkrishna «Cārvāka Fragments: A New Collection» (en anglès). Journal of Indian Philosophy, 30, 6, 01-12-2002, pàg. 597–640. DOI: 10.1023/A:1023569009490. ISSN: 1573-0395.
* ↑ https://books.google.cat/books?id=8BotCgAAQBAJ&pg=PA114&redir_esc=y#v=onepage&q&f=false
* 1 2 The Sarva-darśana-samgraha: Or, Review of the Different Systems of Hindu Philosophy. Trübner & Company.
* ↑ «The Epistemology of the Carvaka Philosophy». Journal of Indian and Buddhist Studies, 46, pàg. 1048–1045.
* ↑ Hayes, Richard «The Question of Doctrinalism in the Buddhist Epistemologists». Philosophy of Religion. Taylor & Francis, 4, 2001.

## Bibliografia

* Charvaka Sixty de Dr. Tanvir Ratul
* Bhatta, Jayarashi. Tattvopaplavasimha
* Gokhale, Pradeep P. The Cārvāka Theory of Pramāṇas: A Restatement, Philosophy East and West (1993)